
Az egri (köz)gyámok működése és családszerveződése a 18. században

A jelenlegi dolgozatomban a kora újkori Egerben megszervezett árvaellátó rendszer fejlődését vizsgálom. A kutatásom során teljeskörű elemzést végeztem Magyar Nemzeti Levéltár Heves Megyei Levéltárában őrzött jegyzőkönyvekben és a gyámi számadásokat magában foglaló gyűjteményes kötetekben, valamint a személyi aktákban. Az ügyiratokban összesen 2.156 darab panaszkérvényt találtam. A közel fele a gyámoltalanok örökségével és a melléjük kirendelt gyámokkal kapcsolatos problémákat tartalmazta. Kezdetben a szülő nélkül maradt gyermekek képviseletét a kijelölt, fizetés nélküli, eseti gyámok látták el, később a városi tanács által megválasztott, illeték fejében tutorok végezték. A 18. század második felében a magisztrátusban is megjelentek a manipulatív módszerek. A munkatársak az árvák felelőtlen pénzügyeinek kezelésében fennálló adósságuk gyors rendezési lehetőségét látták. A TDK-munkámban ismertetem két közgyám elleni per rövid- és hosszútávú következményeit, és vizsgálom az egri gyámi hivatalban fokozatosan megjelenő professzionalizáció kezdetleges vonásait.



